钦定古今图书集成/明伦汇编/氏族典/第508卷 > 《凌迪知万姓统谱》 > 穆寿
## 钦定古今图书集成/明伦汇编/氏族典/第508卷 > 《凌迪知万姓统谱》 > 穆寿

按《魏书穆崇传》：“观子寿，尚乐陵公主，拜驸马都尉，明
敏有父风，世祖爱重之，迁侍中、中书监，领南部尚书。
舆驾征凉州，命寿辅恭宗，总录要机。自矜无礼，为时
所鄙。真君八年薨，谥曰文宣。子平国，尚城阳长公主，
拜驸马都尉、侍中、中书监，为太子四辅，正平元年卒。
子伏干，尚济北公主，拜驸马都尉，和平二年卒，谥曰
‘康’。”无子。